OpenLLM-France/wikimedia huggingface dataset:
# Propagació del so

La propagació del so consisteix en la transmissió d'una ona sonora a través d'un mitjà. Depèn de les característiques del medi en què es transmet aquesta ona: pressió, temperatura i humitat, entre d'altres.

## Velocitat del so

En general, la velocitat del so és major en els sòlids que en els líquid, i en els líquids major que en els gasos:
* La velocitat del so en l'aire a una temperatura de 20 °C és de 343 m/s. Hi ha una relació creada per Newton, i posteriorment modificada per Laplace, que permet obtenir la velocitat del so en l'aire en funció de la seva temperatura.
* En l'aigua (a 35 °C) és de 1.493 m/s (a 22 °C) és de 1.498 m/s.
* A la fusta és de 3.700 m/s.
* En el formigó és de 4.000 m/s.
* En l'acer és de 6.100 m/s.
* En l'alumini és de 6.300 m/s

## Fenòmens físics que afecten a la propagació del so

* Absorció. La capacitat d'absorció del so d'un material és la relació entre l'energia absorbida pel material i l'energia reflectida pel mateix, quan el so incideix sobre el material.
El seu valor varia entre 0 (tota l'energia es reflecteix) i 1 (tota l'energia s'absorbeix).
* Reflexió. És una propietat característica del so, que de vegades es diu ressò.
El ressò es produeix quan un so es reflecteix en un mitjà més dens i arriba a cau d'orella d'una persona amb una diferència de temps igual o superior a 0,1 segons, respecte del so que rep directament de la font sonora.
* Transmissió. La velocitat amb què es transmet el so depèn, principalment, de l'elasticitat del medi, és a dir, de la seva capacitat per recuperar la seva forma inicial. L'acer és un mitjà molt elàstic, en contrast amb la plastilina, que no ho és. Altres factors que influeixen són la temperatura i la densitat.
* Refracció. Quan un so passa d'un medi a un altre, es produeix refracció. La desviació de l'ona es relaciona amb la rapidesa de propagació en el medi.
El so es propaga més ràpidament en l'aire calent que en l'aire fred. És la desviació que pateixen les ones en la direcció de la seva propagació, quan el so passa d'un medi a un altre diferent. La refracció es deu al fet que en canviar de medi, canvia la velocitat de propagació del so.
* Difracció o dispersió. Si el so troba un obstacle en la seva direcció de propagació, és capaç de rodejar i seguir propagant.
La persona B pot escoltar la persona A, en virtut que les ones sonores emeses per A envolten el mur i arriben a l'orella de B.
* Difusió. Si la superfície on es produeix la reflexió presenta alguna rugositat, l'ona reflectida no només segueix una direcció sinó que es descompon en múltiples ones.

## Vegeu també

* Difracció
* Refracció
* Reflexió
* Absorció

## Referències

* ↑ Schiffman, Harvey. «4». A: La Percepción Sensorial. Limusa Wiley, 2001, p. 72. ISBN 968-18-5307-5.
* ↑ Alton Everest, F.; Pohlmann, Ken C. Master Handbook of Acoustics. Nova York: McGraw-Hill Companie, 2001. ISBN 978-0-07-160333-1.

## Enllaços externs

* Propagació del So i la Llum a xtec.cat
# SMK

SMK (per Sergei Mironovich Kirov, un oficial del partit assassinat) era un prototip d'un vehicle armat desenvolupat per la Unió Soviètica, abans de la Segona Guerra Mundial. El SMK va ser reconegut erròniament pels alemanys com el T-35 C.
Nomes es va construir un prototip després d'una presentació que no va tenir gaire fama, i quasi no es va utilitzar en la guerra amb Finlandia, i finalment, el projecte va ser cancel·lat.

## Disseny i desenvolupament

El SMK va ser un dels prototips que es va crear per retirar el car tanc pesat multitorreta T-35. El equip de disseny, sota les ordres de Josef Kotin a la planta de treballs Kirov a Leningrad van desenvolupar el tanc.
Després de la Guerra Civil Russa, els soviètics van veure que necessitaven un tanc amb un canó mes gran, i amb menys torretes que el T-35, i que els canons de 45mm anti tanc, i els de 75mm d'artilleria no eren suficient.
En reunions el 1938, es van reduir el nombre de torretes dels tancs multitorretes, i es va canviar la barra de torsió. A part del SMK multitorreta, es va crear un SMK d'una torrreta, i Stalin el va anomenar KV, i es van començar a produir dos prototips del KV.
El armament del SMK consistia en un canó curt de 76,2 mm i un altre canó en una torreta més avançada de 45 mm.

## Historial de servei

El SMK, els dos protitips de KV-1 i els altres dos prototips de T-100, van ser testats abans de ser utilitzats a la batalla de Summa, durant la guerra d'hivern contra Finlandia. Els vehicles es van utilitzar en la companyia 91 de la 20 brigada de tancs pesats. La unitat estava sota les ordres del fill del comissari de defensa. Després que l'immobilitzés una mina, el vehicle va ser abandonat, i no va ser recuperat fins després de 2 mesos.
El disseny del KV, va provar ser superior en la majoria d'aspectes, i va ser acceptat.

## Vegeu també

* Guerra d'hivern

## Enllaços externs

* SMK at Battlefield.ru Arxivat 2012-04-25 a Wayback Machine.
# Somerset (desambiguació)

«Somerset» té aquests significats:
* Toponímia:
** Somerset, Anglaterra
** Somerset (Tasmània)
** Llac Somerset a Queensland
** Somerset (Queensland) (Queensland)
** Illa de Somerset (Bermudes) (Bermudes)
** Illa de Somerset (Canadà)
** Somerset (Kentucky)
** Somerset (Maryland)
** Somerset (Massachusetts)
** Somerset (Nova Jersey)
** Somerset (Nova York)
** Somerset (Ohio)
** Somerset (Texas)
** Somerset (Vermont)
** Somerset (Virgínia)
** Somerset (Wisconsin)
** Comtat de Somerset, diversos indrets
* Obres:
** Somerset (sèrie), spinoff de Another World
** 11 Somerset, show canadenc de ciència-ficció.
* Biografies:
** William Somerset Maugham
** Fitzroy Somerset
** James Somersett
# SMMR

L'escàner-radiòmetre multicanal de microones en anglès Scanning multichannel microwave radiometer,SMMR) era una mena de radiòmetre de microones de cinc freqüències que volà en els satèl·lits Seasat i Nimbus 7. Tots dos projectes es van iniciar l'any 1978, amb la missió del Seasat que dura menys de sis mesos, fins al fracàs del bus primari del satèl·lit. La missió Nimbus 7 SMMR va durar des del 25 d'octubre 1978 fins al 20 d'agost de 1987. Es va mesurar la temperatura de brillantor d'ambdues polaritzacions lineals a les freqüències de microones 6.63, 10.69, 18.0, 21.0, i 37,0 GHz, a partir de l'atmosfera terrestre i de la superfície. El seu llegat principal ha estat la creació de climatologies i dinàmiques de la banquisa de l'Àrtic i l'Antàrtida.
Els últims mesos d'operació va ser bastant fortuït, ja que permet el calibratge dels radiòmetres i els seus productes amb els primers resultats dels sensors special sensor microwave/imager.

## Bibliografia

* Jezek, K.C., C. Merry, D. Cavalieri, S.Grace, J. Bedner, D. Wilson and D. Lampkin 1991: Comparison between SMMR and SSM/I passive microwave data collected over the Antarctic Ice Sheet. Byrd Polar Research Center, The Ohio State university, Columbus, OH., BPRC Technical Report Number 91-03, ISSN 1056-8050.

## Enllaços externs

* http://nsidc.org/data/nsidc-0071.html Arxivat 2013-01-13 a Wayback Machine. (anglès)
* http://podaac.jpl.nasa.gov:2031/SENSOR_DOCS/smmr.html Arxivat 2006-09-30 a Wayback Machine. (anglès)
* http://ieeexplore.ieee.org/xpls/abs_all.jsp?isnumber=25768&arnumber=1145458&type=ref (anglès)
# Sin título (Herminio Álvarez)

L'escultura urbana coneguda pel nom Sin título, ubicada al vestíbulo de l'Auditori Príncip Felip, junt a un dels finestrals que dona al carrer Pérez de la Sala, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
L'escultura, feta de fusta de castanyer, és obra d'Herminio Álvarez (escultor), i està datada el 2001.
És una obra d'uns quatre metres d'alçada, cinquanta centímetres de diàmetre i tres-cents quilos, de les que es classifiquen entre les de gran mida, que tant caracteritzen a Herminio. En ella pot veure's la seua preocupació per l'equilibri, i l'espai, el qual queda ocupat per l'obra que amb les seues dimensions capta l'atenció de tots els espectadors.

## Referències

* 1 2 http://www.vivirasturias.com/quehacer/Oviedo/Qu%C3%A9+hacer%7CPatrimonio+civil%7CEsculturas/es Arxivat 2014-08-11 a Wayback Machine.
* 1 2 http://www.esculturaurbana.com/paginas/oviedo.htm Arxivat 2014-07-17 a Wayback Machine.
* ↑ http://www.elfranco.es/index.php?M1=3&M2=49&M3=81
# Sin título

«Sin título» té aquests significats:
* Sin titulo, escultura d'Herminio Álvarez a Oviedo.
* Sin titulo, escultura de José Luis Fernández a Oviedo.
# Richard Kelly

Richard Kelly (Newport News, Virgínia, 28 de març de 1975) és un director de cinema i guionista estatunidenc.

## Biografia

Cursà els seus estudis de cinema a la University of Southern California, llicenciant-se l'any 1997. Després de filmar els curtmetratges The Goodbye Place i Visceral Matter, el 2001 s'embarcà en el seu propi projecte com a autor complet (guió i direcció): Donnie Darko, aconseguint construir una imaginativa història, el major mèrit de la qual arrela en la plasmació d'una atmosfera inquietant, terrorífica (sense ser una pel·lícula de terror, en el sentit estricte de la paraula), i per sobre de tot, sorprenent. En paraules del director "la meva visió original fou sempre una mena de relat èpic de ciència-ficció", i encara que finalment, degut a raons pressupostàries, hagué de renunciar a part de la seva pretensió inicial, el resultat ha pagat la pena.
Malgrat no obtenir grans xifres de recaptació, aquesta pel·lícula es convertí de forma quasi immediata en un film de culte, i el director, davant l'allau de teories relatives a la interpretació del significat de la seva òpera prima, decidí estrenar el 2004 Donnie Darko: The Director's Cut, en la que a més de retocar digitalment determinades escenes, hi va incloure metratge addicional.
El 2005 escrigué els guions de Domino, dirigida per Tony Scott; i The Box, d'Eli Roth. Després s'engrescà en la fase de postproducció del seu esperadíssim segon projecte com a director: Southland Tales que estrenà, finalment, durant el 2006.

## Filmografia
### Escriptor i director

* The Goodbye Place (1996)
* Visceral Matter (1997)
* Donnie Darko (2001)
* Southland Tales (2008)
* The Box (2008)

### Escriptor

* Domino (2005)
* The Box (2006)
* The House at the End of the Street
* Optimistic (2006)
* Vanishing Point remake

## Enllaços externs

* Lloc no oficial dels fans de Richard Kelly
* Southland Tales
# Rosa Zaragoza Juncá

Rosa Zaragoza Juncà (Arenys de Mar, 18 de setembre de 1964) és una advocada i política catalana, diputada al Congrés dels Diputats en la VII Legislatura.
Llicenciada en Dret, ha treballat com a oficial del Registre de la Propietat d'Arenys de Mar. Fou escollida regidora de l'ajuntament d'Arenys de Mar pel Partit Popular de Catalunya a les eleccions municipals espanyoles de 1999 i 2003. En 2003 va substituir en el seu escó Josep Piqué i Camps, elegit a les eleccions generals espanyoles de 2000, quan decidí presentar-se a les eleccions al Parlament de Catalunya. Ha estat Vocal de la Comissió d'Agricultura, Ramaderia i Pesca del Congrés dels Diputats. A les eleccions municipals espanyoles de 2007 fou escollida novament regidora d'Arenys de Mar pel PP.
A les eleccions municipals espanyoles de 2015 es presentà com a cap de llista de Ciutadans a l'ajuntament d'Arenys de Mar, però no fou escollida.

## Referències

* ↑ Els sopars de Campanya a vilaweb, 2003
* ↑ Fitxa del Congrés dels Diputats
* ↑ «Resultats de les eleccions municipals de 2007 a Arenys de Mar». Arxivat de l'original el 2016-03-04. [Consulta: 27 juliol 2015].
* ↑ Llistes electorals
* ↑ Consistori d'Arenys, 2015
# Pui de la Bonaigua

El Pui de la Bonaigua és una muntanya de 2.778,1 metres que es troba en el terme municipal d'Alt Àneu, a la comarca del Pallars Sobirà. Antigament per ell passava la partió entre el territori de la Mancomunitat dels Quatre Pobles i el de l'antic terme de Son.
Està situat a la vall de la Bonaigua, a llevant de l'Estany Gerber, al nord-est del Pic de Xemeneies, i al sud-est de l'Agulla de les Ares.
Aquest cim està inclòs al llistat dels 100 cims de la FEEC

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Pui de Juli

El Pui de Juli és una muntanyeta situada en el terme municipal d'Isona i Conca Dellà, dins de l'antic terme d'Isona, al Pallars Jussà.
És a prop i al sud-est de la vila d'Isona, a l'altra banda de la carretera C-1412 i del barranc de la Colomera.
# Timothy Kehoe

Timothy Jerome Kehoe (Albuquerque, Nou Mèxic, 13 de juny de 1953) és un economista estatunidenc professor de la Universitat de Minnesota. La seva especialitat és la macroeconomia i l'economia internacional.

## Biografia

La seva família és de Newport, Rhode Island, però ell va néixer a Albuquerque, Nou Mèxic en una base militar on el seu pare, un oficial a l'Armada dels Estats Units, fou estacionat durant un període. És llicenciat en Economia i Matemàtiques pel Providence College el 1975 i doctorat en Economia per la Universitat Yale el 1979. Fou professor a la Universitat Wesleyana, l'Institut Tecnològic de Massachusetts i la Universitat de Cambridge (Anglaterra). Des de 1987 es vincula com a professor de la Universitat de Minnesota. Endemés, és assessor del Banc de la Reserva Federal de Minneapolis i integrant de l'Econometric Society. La seva especialitat és la teoria i aplicació de models d'equilibri general.
Va estudiar l'impacte per Espanya de l'ingrés del país a la Unió Europea, així com la reforma fiscal espanyola. Va assessorar la Secretaria de Comerç i Foment Industrial de Mèxic entre 1990 i 1994 i al govern de Panamà el 1997. Ha estat professor visitant de la Universitat d'Alacant, la Universitat Autònoma de Barcelona, la Universitat de Barcelona, la Universitat Pompeu Fabra, El Colegio de México, i l'Institut Tecnològic Autònom de Mèxic, entre molts d'altres. És membre del consell científic de la Barcelona Graduate School of Economics i del MOVE. Conjuntament amb Edward C. Prescott, ha editat el llibre "Great Depressions of the Twentieth Century" una col·lecció d'investigacions sobre la Gran Depressió amb una perspectiva neoclàssica. Fou nomenat Doctor Honoris Causa per la Universitat de Vigo el febrer de 2008 i el març de 2016 per la Universitat Autònoma de Barcelona. És casat amb la historiadora i també professora de la Universitat de Minnesota Jean Maria O'Brien.

## Obres

* Timothy J. Kehoe and Edward C. Prescott, editors, Great Depressions of the Twentieth Century, Federal Reserve Bank of Minneapolis, 2007.

## Referències

* ↑ http://www.econ.umn.edu/~tkehoe/
* ↑ http://www.gf.org/wp-content/uploads/2015/04/NYTimesAd2015.pdf Arxivat 2016-06-09 a Wayback Machine.
* ↑ Timothy Kehoe : "Si ve una recessió els bancs centrals no hi podran fer res", ara.cat, 19 de juny de 2016
* ↑ Timothy J. Kehoe named Doctor Honoris Causa by UAB al web de la BGSE

## Enllaços externs

* Pàgina de Timothy Kehoe a la University of Minnesota
* Personal page
* Biografia ad Timothy Kehoe a la University of Minnesota
# Pui de Far

El Pui de Far, és un cim de 1.622,5 metres d'altitud situat en el terme municipal de Sarroca de Bellera, al Pallars Jussà. Era limítrof amb l'antic terme de Benés, de l'Alta Ribagorça, fins que aquest darrer municipi quedà agregat al de Sarroca de Bellera.
Aquest puig -pui, en la parla pallaresa- és al nord-oest del poble de Santa Coloma d'Erdo, del qual constitueix el redòs en els vessants del qual s'assenta.
# Tiraña

Tiraña és una parròquia del conceyu asturià de Llaviana. Té una extensió de 19,8 km² i la seua població és de 2.573 habitants, coneguts com a cuyarapos.
Està situada al nord-oest del terme municipal i limita al nord amb el conceyu de Bimenes, a l'est amb el de Nava i les parròquies de El Condao i La Pola Llaviana, al sud amb la parròquia de Carrio i a l'oest amb el conceyu de Samartín del Rei Aurelio.

## Enllaços externs

* en Imatges.google.com.ar Tiraña
# Pui de Cinca

Pui de Cinca és un nucli de població del Ribagorça, als Prepirineus, uns 5 km al NNO del nucli de Secastella, municipi al qual pertany. Les cases estan en estat de ruïna; perquè es va obligar els habitants a desallotjar el poble per la construcció de l'embassament d'El Grado. L'església del poble és romànica, del segle xii i està dedicada a Sant Esteve; hi ha també quatre ermites: l'ermita del Romeral, de capçalera semicircular romànica, (situada a uns 300 metres al nord-oest de les ruïnes de l'església) i una nau d'època posterior, aproximadament del XVII. Posteriorment, al sud, es va afegir capella lateral.
El poble de Pui de Cinca s'alça a la vora de l'embassament del Grau i el nucli de Clamosa es troba 2,6 km més al nord, també a la vora de l'embassament.

## Referències

* ↑ Romànic Aragonés, Ermita del Romeral
* ↑ Manuel P. Benito Moliner, Despoblados en el antiguo municipio de Clamosa

## Vegeu també

* Baronia d'Entença

## Enllaços externs

* Ajuntament de Secastella (castellà)
* Recuperació de Clamosa, Lapenilla i Puy de Cinca Arxivat 2011-07-28 a Wayback Machine.
# Joel Edgerton

Joel Edgerton (Blacktown, Nova Gal·les del Sud, Austràlia, 23 de juny de 1974), és un actor, director, productor i guionista de cinema australià.
Anteriorment fou parella de model Dayan Reeves i la dissenyadora de moda Alexis Blake.
Encara que la seva família no tenia cap relació amb el món de la interpretació, Joel ja estava interessat des de jove en dedicar-se aquest món, pel que en acabar l'Institut i anar a la Universitat of Western Sidney, estudià interpretació en la Nepean Drama School d'aquesta universitat, i d'allà passà a diverses produccions teatrals, recalant en la Sidney Theatre Company. En acabar la universitat, el 1995, debutà en la televisió en la sèrie Police Rescue, i un any després en el cinema a Race the Sun.
En la televisió, tingué un paper destacat en la sèrie australiana The Secret Life of Us, on interpretà en Will McGill. També va ser Mark Fields en la breu Dangerous. Va ser nominat al Globus d'Or al millor actor dramàtic pel seu rol a Loving. El seu germà Nash, és director i especialista, i amb ell ha treballat diverses vegades, per exemple a Gringo.

## Filmografia bàsica

* 1996: La cursa del sol (Race the Sun)
* 1999: Dogwatch
* 2001-2002: The Secret Life of Us
* 2002: Star Wars episodi II: L'atac dels clons (Star Wars Episode II: Attack of the Clones)
* 2004: King Arthur
* 2010: Animal Kingdom
* 2011: Warrior
* 2012: Zero Dark Thirty
* 2014: Exodus: Gods and Kings
* 2015: El regal (The Gift)
* 2016: Loving
* 2017: Bright
* 2018: Red Sparrow
* 2019: The King
* 2021: The Green Knight
* 2022: The Stranger
* 2022: Thirteen Lives
* 2022: Master Gardener
* 2023: The Boys in the Boat

## Referències

* ↑ «Revista ACCION 1803 març 2018» (en castellà). Arxivat de l'original el 2020-10-20. [Consulta: 13 abril 2020].
# Xyrichtys koteamea

Xyrichtys koteamea és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20,6 cm de longitud total.

## Distribució geogràfica

Es troba a l'Illa de Pasqua.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E. & G. R. Allen. 2004. Xyrichtys koteamea, a new razorfish (Perciformes: Labridae) from Easter Island. Raffles Bull. Zool. v. 51 (no. 1): 251-255.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Titanoeca

Titanoeca és un gènere d'aranyes araneomorfes de la família dels titanècids (Titanoecidae). Fou descrit per primera vegada per Tord Tamerlan Teodor Thorell el 1870.
Totes les espècies d'aquest gènere es troben distribuïdes per la zona holàrtica (Europa, Rússia fins a Kazakhstan i Xina), excepte Titanoeca guayaquilensis que és endèmica de l'Equador.

## Taxonomia

Segons el World Spider Catalog amb data de 19 de gener de 2019 hi ha reconegudes les següents 28 espècies:
* Titanoeca altaica Song & Zhou, 1994
* Titanoeca americana Emerton, 1888
* Titanoeca asimilis Song & Zhu, 1985
* Titanoeca brunnea Emerton, 1888
* Titanoeca caucasica Dunin, 1985
* Titanoeca eca Marusik, 1995
* Titanoeca flavicoma L. Koch, 1872
* Titanoeca guayaquilensis Schmidt, 1971
* Titanoeca gyirongensis Hu, 2001
* Titanoeca hispanica Wunderlich, 1995
* Titanoeca incerta (Nosek, 1905)
* Titanoeca lehtineni Fet, 1986
* Titanoeca lianyuanensis Xu, Yin & Bao, 2002
* Titanoeca liaoningensis Zhu, Gao & Guan, 1993
* Titanoeca mae Song, Zhang & Zhu, 2002
* Titanoeca minuta Marusik, 1995
* Titanoeca monticola (Simon, 1870)
* Titanoeca nigrella (Chamberlin, 1919)
* Titanoeca nivalis Simon, 1874
* Titanoeca praefica (Simon, 1870)
* Titanoeca quadriguttata (Hahn, 1833)
* Titanoeca schineri L. Koch, 1872
* Titanoeca sharmai (Bastawade, 2008)
* Titanoeca spominima (Taczanowski, 1866)
* Titanoeca tristis L. Koch, 1872
* Titanoeca turkmenia Wunderlich, 1995
* Titanoeca ukrainica Guryanova, 1992
* Titanoeca veteranica Herman, 1879

## Referències

* 1 2 3 (anglès) World Spider Catalog: Titanoeca Thorell, 1870 en la família Titanoecidae +base de dades. Accés el 19 de gener de 2019.
* ↑ Thorell, T. (1870b). On European spiders. Nova Acta Regiae Societatis Scientiarum Upsaliensis (3) 7: 109-242.
* ↑ Schmidt, G. (1971). Mit Bananen eingeschleppte Spinnen. Zoologische Beiträge (N.F.) 17: 387-433.
# West Point (Lewis Hine)

West Point és una obra de 1911 del fotògraf Lewis Hine. És un dels treballs destinats per al Comitè Nacional del Treball Infantil (National Child Labor Committee, NLCL). Es tracta d'una fotografia feta en gelatina de plata sobre paper amb unes dimensions de 12 x 16,8 cm.
Amb aquesta fotografia l'autor vol denunciar l'explotació laboral infantil, els pocs recursos i la decadència en la qual viuen els més menuts. Així doncs, resulta interessant com es desenvolupen en iguals condicions el valor estètic i la crítica social que s'assoleix en aquesta imatge. D'una banda, la foto es presenta com un mitjà de comunicació no verbal i, d'altra, s'expressa la crítica que es fa a l'explotació infantil amb el retrat de la xiqueta.

## Referències

* ↑ Institut Valencià dÁrt Modern. 50 obras maesstras de la Colección del IVAM : 1900-1950. València: Institut Valencià dÁrt Modern, 2019, p. 48. ISBN 978-84-482-6416-1.
* ↑ De lo humano : fotografía internacional 1900-1950. Madrid: Turner, 2008, p. 255. ISBN 978-84-7506-819-0.
# Topònims de Segan

Llistat de topònims del territori de l'antiga caseria de Segan, de l'antic terme municipal d'Hortoneda de la Conca, actualment integrat en el de Conca de Dalt, del Pallars Jussà, presents a la Viquipèdia.

## Edificis

* Borda de Montaner.

### Esglésies
#### Romàniques

* Sant Cristòfol de Montpedrós

## Geografia
### Clots

| Clot del Tura | Els Clots |

### Corrents d'aigua

| Llau de la Castellana Llau del Graller | Llau del Grau Llau de Lleixier | Llau de la Mitgenca | Llau de Segan |

### Costes

| Les Costes | Les Costes des Garrigues |

### Diversos

| Bony del Cumó | Los Cóms | Era del Comú |

### Entitats de població

* Segan

### Feixancs

* Feixanc de Montpedrós

### Fonts

| Font del Cumó | Font de Jaume de la Sana | Font de Sant Cristòfol |

### Muntanyes

| La Cogulla | Bony dels Clots | Montpedrós | Cap de Roc del Graller |

### Obagues

| Obaga de Montpedrós | Obaga del Serrat de Segan |

### Roques

| Roc de Caminal | Roc de Montpedrós | Roc de Sant Cristòfol |

### Serres

| Serrat de l'Agranador Serrat dels Boix de la Serra | Serrat de les Boixegueres Serra de Boumort | Serrat de Segan | Serra de la Travessa |

### Solanes

| Solana de la Font de Montsor Solana del Graller | Solana de Montpedrós | Solana del Roc Redó | Solana de Segan |

### Vies de comunicació

* Camí de les Bordes de Segan